钦定古今图书集成/明伦汇编/官常典/第365卷 > 后汉
## 钦定古今图书集成/明伦汇编/官常典/第365卷 > 后汉

后汉“公车令、丞仍属卫尉。”

按：《后汉书百官志》：“公车司马令一人，六百石。”本注曰：
“掌宫南阙门，凡吏民上章，四方贡献及征诣公车者。”

〈注〉《献帝起居注》曰：“建安八年，议郎卫林为公车司马令，位随将大夫。”旧公车令与都官长史位从将大夫自林始。

丞、尉各一人。《本注》曰：“丞选晓讳，掌知非法。尉主阙门
兵禁，戒非常。”

〈注〉《胡广》曰：“诸门部各陈屯夹道，其旁当兵以示威武，交戟以遮妄出入者。”